Hun kom til Storbritannia 16 år gammel, uten å kunne et ord engelsk, til en bryllupsseremoni som fant sted umiddelbart etter ankomsten den 27. april 1736. Hun var 12 år yngre enn ektemannen, men ekteskapet later til å ha vært lykkelig. De fikk ni barn, det siste ble født etter Fredriks død. Det første barnet, prinsesse Augusta, ble født den 31. juli 1737, etter at Fredrik hadde tvunget hustruen til å reise fra deres bolig simpelthen for å forhindre at hans forhatte mor Caroline av Ansbach var til stede ved fødselen.